CELEX: 32018R0182
Language: da
Date: 2018-02-07 00:00:00
Title: Kommissionens forordning (EU) 2018/182 af 7. februar 2018 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IAS 28 og IFRS 1 og 12 (EØS-relevant tekst. )

8.2.2018   
            
            
               DA
            
            
               Den Europæiske Unions Tidende
            
            
               L 34/1
            
         KOMMISSIONENS FORORDNING (EU) 2018/182
   af 7. februar 2018
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IAS 28 og IFRS 1 og 12
   (EØS-relevant tekst)
   EUROPA-KOMMISSIONEN HAR —
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale standarder og fortolkningsbidrag, der eksisterede pr. 15. oktober 2008.
            
         
               (2)
            
            
               Den 8. december 2016 offentliggjorde International Accounting Standards Board (IASB) Annual Improvements to International Financial Reporting Standards 2014-2016 Cycle, i det følgende benævnt »de årlige forbedringer«, inden for rammerne af sin årlige forbedringsproces, som tager sigte på at strømline og præcisere standarderne. Formålet med de årlige forbedringer er at håndtere ikke presserende, men nødvendige emner, der er blevet drøftet af IASB i projektperioden, inden for områder, hvor der er uoverensstemmelser med hensyn til de internationale regnskabsstandarder (IFRS), eller hvor det er nødvendigt at præcisere ordlyden.
            
         
               (3)
            
            
               Efter høringerne af Den Europæiske Rådgivende Regnskabsgruppe konkluderer Kommissionen, at ændringerne til den internationale regnskabsstandard (IAS) 28 og til International Financial Reporting Standard (IFRS) 1 og IFRS 12 opfylder kriterierne for vedtagelse som omhandlet i artikel 3, stk. 2, i forordning (EF) nr. 1606/2002.
            
         
               (4)
            
            
               Forordning (EF) nr. 1126/2008 bør derfor ændres.
            
         
               (5)
            
            
               IASB fastsatte ikrafttrædelsestidspunktet for ændringerne til IFRS 12 til den 1. januar 2017. Derfor bør nærværende forordnings bestemmelser finde anvendelse med tilbagevirkende kraft for at sikre retssikkerhed for de pågældende udstedere og sammenhæng med andre regnskabsstandarder, der er fastsat i forordning (EF) nr. 1126/2008.
            
         
               (6)
            
            
               Foranstaltningerne i nærværende forordning er i overensstemmelse med udtalelse fra Regnskabskontroludvalget —
            
         VEDTAGET DENNE FORORDNING:
   Artikel 1
   I bilaget til forordning (EF) nr. 1126/2008 foretages følgende ændringer:
   
               a)
            
            
               IAS 28 Investeringer i associerede virksomheder og joint ventures ændres som anført i bilaget til denne forordning.
            
         
               b)
            
            
               IFRS 1 Førstegangsanvendelse af IFRS ændres som anført i bilaget til denne forordning
            
         
               c)
            
            
               IFRS 12 Oplysninger om kapitalandele i andre virksomheder ændres som anført i bilaget til denne forordning.
            
         Artikel 2
   Virksomhederne anvender de ændringer, der er omhandlet i artikel 1, litra a), senest fra den første dag i det regnskabsår, der starter den 1. januar 2018 eller derefter.
   Virksomhederne anvender de ændringer, der er omhandlet i artikel 1, litra b), fra den første dag i det regnskabsår, der starter den 1. januar 2018 eller derefter.
   Virksomhederne anvender de ændringer, der er omhandlet i artikel 1, litra c), fra den første dag i det regnskabsår, der starter den 1. januar 2017 eller derefter.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. februar 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  Kommissionens forordning (EF) nr. 1126/2008 af 3. november 2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 (EUT L 320 af 29.11.2008, s. 1).
   
      BILAG
      
         Det årlige forbedringsprojekt vedrørende IFRS
      
      
         (Annual Improvements to IFRS Standards 2014-2016 Cycle)
      
      
         Ændringer til IFRS 1
      
      
         IFRS 1 Førstegangsanvendelse af IFRS
         
      
      Afsnit 39L og 39T ændres, afsnit 39D, 39F og 39AA udgår, og afsnit 39AD tilføjes.
      IKRAFTTRÆDELSESTIDSPUNKT
      …
      
               
                  39D
               
               
                  [Udgår]
                  …
               
            
               
                  39F
               
               
                  [Udgår]
                  …
               
            
               
                  39L
               
               
                  IAS 19 Personaleydelser (som ændret i juni 2011) medførte en ændring af afsnit D1 og ophævelse af afsnit D10 og D11. Virksomheden skal anvende disse ændringer, når den anvender IAS 19 (som ændret i juni 2011).
                  …
               
            
               
                  39T
               
               
                  
                     Investeringsvirksomheder (ændringer til IFRS 10, IFRS 12 og IAS 27), udstedt i oktober 2012, medførte en ændring af afsnit D16, D17 og appendiks C. En virksomhed skal anvende disse ændringer på regnskabsår, som begynder den 1. januar 2014 eller derefter. Det er tilladt at anvende Investeringsvirksomheder tidligere. Hvis en virksomhed anvender ændringerne tidligere, skal alle ændringerne i Investeringsvirksomheder anvendes.
                  …
               
            
               
                  39AA
               
               
                  [Udgår]
                  …
               
            
               
                  39AD
               
               
                  Det årlige forbedringsprojekt vedrørende IFRS (Annual Improvements to IFRS Standards 2014-2016 Cycle), udstedt i december 2016, medførte ændring af afsnit 39L og 39T og ophævelse af afsnit 39D, 39F, 39AA og E3-E7. En virksomhed skal anvende disse ændringer på regnskabsår, som begynder den 1. januar 2018 eller derefter.
               
            I appendiks E udgår afsnit E3-E7 og de tilhørende overskrifter.
      
         APPENDIKS E
         
            Midlertidige undtagelser fra IFRS-standarder
         
         
            Dette appendiks er en integreret del af standarden.
         
         …
         
                  
                     E3
                  
                  
                     [Udgår]
                  
               
                  
                     E4
                  
                  
                     [Udgår]
                  
               
                  
                     E4A
                  
                  
                     [Udgår]
                  
               
                  
                     E5
                  
                  
                     [Udgår]
                  
               
                  
                     E6
                  
                  
                     [Udgår]
                  
               
                  
                     E7
                  
                  
                     [Udgår]
                  
               
      
         Ændringer til IFRS 12
      
      
         IFRS 12 Oplysninger om kapitalandele i andre virksomheder
         
      
      Afsnit 5A indsættes.
      
         ANVENDELSESOMRÅDE
      
      …
      
               
                  5A
               
               
                  Kravene i denne standard finder anvendelse på en virksomheds kapitalandele som anført i afsnit 5, som er klassificeret som besiddelse (eller bliver medtaget i en afståelsesgruppe, der klassificeres som besiddelse) med henblik på salg eller ophørte aktiviteter i henhold til IFRS 5 Anlægsaktiver, som besiddes med henblik på salg og ophørte aktiviteter, jf. dog afsnit B17.
                  …
               
            I appendiks B ændres afsnit B17.
      
         SAMMENFATTENDE FINANSIELLE OPLYSNINGER FOR DATTERVIRKSOMHEDER, JOINT VENTURES OG ASSOCIEREDE VIRKSOMHEDER (AFSNIT 12 OG 21)
      
      …
      
               
                  B17
               
               
                  Hvis virksomhedens kapitalandel i en dattervirksomhed, et joint venture eller en associeret virksomhed (eller en del af virksomhedens kapitalandel i et joint venture eller en associeret virksomhed) er klassificeret som besiddelse (eller bliver medtaget i en afståelsesgruppe, der klassificeres som besiddelse) med henblik på salg i henhold til IFRS 5, kræves det ikke, at virksomheden skal fremlægge sammenfattede finansielle oplysninger for dattervirksomheden, joint venturet eller den associerede virksomhed i overensstemmelse med afsnit B10-B16.
               
            I appendiks C tilføjes afsnit C1D.
      
         IKRAFTTRÆDELSESTIDSPUNKT OG OVERGANG
      
      …
      
               
                  C1D
               
               
                  Det årlige forbedringsprojekt vedrørende IFRS (Annual Improvements to IFRSs 2014-2016 Cycle), som blev udstedt i december 2016, vedrørte tilføjelse af afsnit 5A og ændring af afsnit B17. En virksomhed skal anvende disse ændringer med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder den 1. januar 2017 eller derefter.
                  …
               
            
         Ændringer til IAS 28
      
      
         IAS 28 Investeringer i associerede virksomheder og joint ventures
         
      
      Afsnit 18 og 36A ændres, og afsnit 45E tilføjes.
      
         Undtagelser fra anvendelse af den indre værdis metode
      
      …
      
               
                  18.
               
               
                  Når en investering i en associeret virksomhed eller et joint venture besiddes af eller besiddes indirekte gennem en virksomhed, der er en venturekapitalorganisation, eller et investeringsselskab, en investeringsforening eller lignende, herunder forsikringsfonde tilknyttet investeringer, kan virksomheden vælge at måle disse investeringer til dagsværdi over resultatet i overensstemmelse med IFRS 9. Virksomheden træffer dette valg særskilt for hver associeret virksomhed eller joint venture ved første indregning af den associerede virksomhed eller joint venturet.
                  …
               
            
         Procedurer i forbindelse med den indre værdis metode
      
      …
      
               
                  36A
               
               
                  Uanset kravet i afsnit 36 kan en virksomhed, som ikke selv er en investeringsvirksomhed, og som har kapitalandele i en associeret virksomhed eller et joint venture, som er en investeringsvirksomhed, ved anvendelsen af den indre værdis metode vælge fortsat at anvende den dagsværdimåling, der anvendes af den pågældende associerede investeringsvirksomhed eller det pågældende joint venture, på den associerede investeringsvirksomheds eller joint venturets kapitalandele i dattervirksomheder. Dette valg træffes særskilt for hver associeret investeringsvirksomhed eller for hvert joint venture på den seneste af følgende datoer: a) datoen for den associerede investeringsvirksomheds eller joint venturets første indregning, b) den dato, hvor den associerede virksomhed eller joint venturet bliver en investeringsvirksomhed, og c) den dato, hvor den associerede investeringsvirksomhed eller joint venturet for første gang bliver en modervirksomhed.
                  …
               
            
         IKRAFTTRÆDELSESTIDSPUNKT OG OVERGANG
      
      …
      
               
                  45E
               
               
                  Det årlige forbedringsprojekt vedrørende IFRS (Annual Improvements to IFRSs 2014-2016 Cycle), udstedt i december 2016, medførte ændring af afsnit 18 og 36A. Virksomheder skal anvende disse ændringer med tilbagevirkende kraft i overensstemmelse med IAS 8 for regnskabsår, som begynder den 1. januar 2018 eller derefter. Det er tilladt at anvende dem tidligere. Hvis en virksomhed anvender disse ændringer for et tidligere regnskabsår, skal den give oplysning herom.